‘অভিনয় নয়, আমি এখন ডায়াপার বদলাতে চাই’

ওয়েব ডেস্ক: চলতি বছরের নভেম্বর মাসেই পুত্রসন্তানের বাবা-মা হয়েছেন ভিকি কৌশল (Vicky Kaushal) ও ক্যাটরিনা কাইফ (Katrina Kaif)। এই এক মাস শহরের বাইরে কোনও কাজেই যাননি নতুন বাবা। ‘ছাবা’ ছবির জন্য ‘বর্ষসেরা অভিনেতা’র পুরস্কার নিতে এসে নিজের নতুন জীবনের গল্প শোনালেন ভিকি। প্রথমবার ছেলের থেকে দূরে গিয়ে কোন অনুভূতি ভাগ করে নিলেন ভিকি?

বাবা হওয়ার পর ভিকি কৌশলের দায়িত্ব বেড়েছে। স্বাভাবিকভাবেই জীবনেও পরিবর্তন এসেছে। তবে এই নতুন ইনিংস চেটেপুটে উপভোগ করছেন অভিনেতা। সদ্য বাবা হওয়া ভিকি কৌশলকে অনুষ্ঠানে প্রশ্ন করা হয় অভিনয় ও নাচে তিনি যেমন পারদর্শী, তেমন কি ডায়াপার বদলাতেও পারেন তিনি? জবাবে হেসে ভিকি বলেন, ‘অভিনয়ের চেয়ে ডায়াপার বদলাতেই আমি বেশি ভালো পারি। এটুকুই বলতে চাই।’

আরও পড়ুন: ‘ধুরন্ধর’-এর গানের তালে নাচ নিকের,ভাইরাল ভিডিও

জুহুর বিলাসবহুল সমুদ্রমুখী ফ্ল্যাটে স্ত্রী ক্যাটরিনা কাইফের সঙ্গে কেমনভাবে ‘বেবি কৌশল’কে সামলাচ্ছেন ভিকি? কি কৌশল নিজমুখেই স্বীকার করেছেন যে, ২০২৫ সালের সেরা অনুভূতি তাঁর পিতৃত্বসুখ। সম্প্রতি একটি অনুষ্ঠানের জন্য দিল্লি গিয়েছিলেন ভিকি। সেখানেই সদ্যোজাতের সঙ্গে কাটানো মুহূর্তের কথা ভাগ করে নিলেন অভিনেতা। ভিকি বলেন, “ছেলেকে বাড়িতে রেখে দূরে কোথাও যেতে খুব কষ্ট হয়। যদিও ও হওয়ার পরে এই প্রথম শহরের বাইরে এসেছি। আমার দৃঢ় বিশ্বাস বড় হয়ে যখন ছেলে এই ভিডিয়ো দেখবে, নিশ্চয়ই গর্ববোধ করবে।” তিনি বলেন, “এখন অনেক নতুন কিছু শেখার বাকি আছে। আমি ঠিক ভাষায় এই অনুভূতি বর্ণনা করতে পারব না। তবে এখন আমি অভিনয়ের চেয়ে ডায়াপার বদলাতেই বেশি আগ্রহী।” পুরো পরিবার এখন এই নতুন অতিথিকে নিয়ে দারুণ আনন্দিত।